Sankt-Peterburgda COVID-19 tufayli yangi cheklovlar e’lon qilindi

Sankt-Peterburg hokimiyati koronavirus tarqalishiga qarshi kurashish uchun yangi choralar ko‘radi. Tegishli farmonga shahar rahbari Aleksandr Beglov imzo chekdi, deya xabar bermoqda “RBK”.

Qayd etilishicha, Sankt-Peterburgda quyidagi cheklovlar joriy etiladi:
Bundan tashqari, rasmiylar tunda faoliyat yuritadigan muassasalarga taqiqni 29-noyabrgacha uzaytirdi. Umumiy ovqatlanish korxonalariga soat 23:00 gacha ishlashga ruxsat etiladi, hattoki xodimlarga ham tunda kafeda qolish taqiqlanadi.
Shuningdek, shahar aholisiga boshqa viloyatlarga va chet ellarga sayohat qilishdan tiyilish tavsiya qilindi.
Tezkor shtab ma’lumotlariga ko‘ra, so‘nggi ikki kun ichida Sankt-Peterburgda kuniga 1000 dan ortiq koronavirusga chalingan odam aniqlandi. 5-noyabrda yana 1093 kishida COVID-19 borligi aniqlandi. Bu pandemiya boshlanganidan beri yangi anti-rekord hisoblanadi.
Eslatib o‘tamiz, 2017-yilgi ma’lumotlarga ko‘ra, Sankt-Peterburgda 1 millionga yaqin O‘zbekiston fuqarosi mehnat qiladi.
Jons Hopkins universiteti ma’lumotlariga ko‘ra, Rossiyada 1 699 695 ta koronavirus bilan bog‘liq holat aniqlangan. Bemorlarning 1 271 349 nafari sog‘aygan, 29 285 nafari esa vafot etgan.
Avvalroq Gretsiyada umummilliy karantin tartibi e’lon qilingandi.